section_heading: Životopis
paragraph_text: Krsto Asenov bio je, uz Hrista Černopeeva, desna ruka Janetu Sandanskom u organiziranju i provođenju poznate otmice američke protestantske misionarke Miss Ellen Stone koja je izvršena s ciljem pribavljanja novčanih sredstava za kupnju potrebnog oružja. Otmica je izvedena u kolovozu 1901. godine. Zatražena je otkupnina od 25.000 zlatnih lira. Vijest o otmici snažno je odjeknula u Europi i Americi. Nakon višemjesečnih očajničkih pokušaja turskih vlasti koje u Pirinsku Makedoniju šalju tisuće vojnika ne bi li pronašli i likividirali otmičare - 20. siječnja 1902. u Banskome je otmičarima isplaćena umanjena otkupnina u iznosu od 14.000 lira, a Miss Stone i njezina prevoditeljica oslobođene su 10. veljače 1902. kraj sela Gradošorci, Strumičko. mini|Ellen Stone<br>i Katarina Cilka